Прехвала/27
ПЕТИ ПРИЗОР
Жупан. Томислав

ТОМИСЛАВ (дође и хладно се поклони.)
ЖУПАН:
Знаш да на нас Грци ударише?
ТОМИСЛАВ:
Чујем.
ЖУПАН:
Би ли и ти сада с нама?
ТОМИСЛАВ:
Ако тако заповедиш, морам.
ЖУПАН:
И да молиш не бих те водио.
Ти си твој ред лепо одредио,
А данас је на друге дошао.
Ја ћу чету на Грке водити,
Кнез Предислао са мном ће отићи, 
Пијена ће у двору остати,
А ти ћеш му бити у помоћи.
Пак пазите и добро мотрите,
Да нам како Грци не доскоче 
На превари у град нам не уђу.
ТОМИСЛАВ:
Како рекнеш.
ЖУПАН:
Сад погледај да ли 
Све у граду како ваља стоји.
ТОМИСЛАВ (поклони се и оде.)

Прехвала